BILAG II

BILAG C

DEL II TIL AFTALEN

I. SKÆRMSPECIFIKATIONER (version 7.0)

1. Definitioner

A) Produkttyper: 1) Elektronisk skærm (skærm): Et produkt bestående af en billedskærm med tilhørende elektronik, ofte indkapslet i et fælles kabinet, hvis hovedfunktion er at producere visuel information fra 1) en computer, en arbejdsstation eller en server ved hjælp af en eller flere indgange (f.eks. VGA, DVI, HDMI, DisplayPort, IEEE 1394, USB), 2) eksterne lagermedier (f.eks. USB-flashdrev, hukommelseskort) eller 3) en netværksforbindelse. a) Monitor: En elektronisk skærm beregnet til at blive set af én person i et skrivebordsbaseret miljø. b) Digitalt skilt: En elektronisk skærm beregnet til at blive set af flere personer i ikke-skrivebordsbaserede miljøer som detailbutikker eller stormagasiner, restauranter, museer, hoteller, udendørs faciliteter, lufthavne, konferencelokaler eller klasseværelser. I denne specifikation klassificeres en skærm som et digitalt skilt, hvis den opfylder mindst to af nedenstående kriterier: 1) Den diagonale skærmstørrelse er på mere end 30 tommer 2) Den højeste angivne luminans er på mere end 400 candela pr. kvadratmeter 3) Pixeltætheden er mindre end eller lig med 5 000 pixel pr. kvadrattomme 4) Den leveres uden stander.

B) Driftstilstande: 1) Tændt tilstand: Tilstanden, hvor skærmen er aktiveret og leverer sin hovedfunktion. 2) Dvaletilstand: En energisparetilstand, hvor skærmen leverer en eller flere ikke-primære beskyttelsesfunktioner eller kontinuerlige funktioner. Bemærk: Dvaletilstand kan omfatte følgende funktioner: muliggøre aktivering af tændt tilstand ved hjælp af en fjernstyret afbryder, touch-teknologi, indbygget sensor eller timer, muliggøre informations- eller statusvisning, herunder klokkeslæt, understøtte detektorfunktioner eller opretholde en netværkstilslutning. 3) Slukket tilstand: Tilstanden, hvor skærmen er tilsluttet en strømkilde, ikke producerer visuel information og ikke kan skiftes til en anden tilstand ved hjælp af en fjernkontrolenhed, et internt signal eller et eksternt signal. Bemærk: Skærmen kan kun forlade denne tilstand gennem direkte brugerbetjening af en indbygget afbryderknap eller -kontrol. Nogle produkter har muligvis ikke en slukket tilstand.

C) Visuelle karakteristika: 1) Omgivende lysforhold: kombinationen af lyskilder i en skærms omgivelser såsom en stue eller et kontor. 2) Automatisk lysstyrkeregulering: automatisk mekanisme, der regulerer en skærms lysstyrke afhængigt af det omgivende lys. Bemærk: Den automatiske lysstyrkeregulering skal være slået til for at regulere en skærms lysstyrke. 3) Farvespektrum: Farvespektret skal rapporteres som en procentdel af farvespektret CIE LUV 1976 u′ v′ og beregnes i henhold til afsnit 5.18 i Gamut Area of the Information Display Measurements Standard, version 1.03. Bemærk: Eventuel farveunderstøttelse i ikke-synlige/usynlige farveområder skal ikke medregnes. Spektrets størrelse skal udtrykkes som en procentdel af arealet af det synlige farvespektrum CIE LUV alene. 4) Luminans: fotometrisk måling af lysintensitet pr. arealenhed af lys, der bevæger sig i en givet retning, udtrykt i candela pr. kvadratmeter (cd/m2). a) Højeste angivne luminans: den maksimale luminans, skærmen kan nå ved en forudindstillet tændt tilstand, og som fabrikanten f.eks. angiver i brugervejledningen. b) Højeste målte luminans: den maksimale målte luminans, skærmen kan nå gennem manuel indstilling af f.eks. lysstyrke og kontrast. c) Luminans ved levering: skærmens luminans ved den standardfabriksindstilling, som fabrikanten vælger til almindelig brug i hjemmet eller på det relevante marked. 5) Vertikal standardopløsning: Antallet af fysiske linjer langs skærmens lodrette akse inden for skærmens synlige areal. Bemærk: En skærm med en skærmopløsning på 1 920 × 1 080 (horisontal × vertikal) har en vertikal standardopløsning på 1 080. 6) Skærmareal: Det synlige område af skærmen, der producerer billeder. Bemærk: Skærmarealet beregnes ved at multiplicere det synlige billedes bredde med dets højde. Ved buede skærme måles bredden og højden langs skærmens bue.

D) Yderligere funktioner og karakteristika: 1) Brokobling: en fysisk forbindelse mellem to fordelere (f.eks. USB eller FireWire). Bemærk: Brokoblinger giver mulighed for at udvide porte, typisk for at flytte portene til en mere egnet placering eller øge antallet af tilgængelige porte. 2) Fuld netværksforbindelse: Skærmens evne til at opretholde en netværkstilslutning, når den er i dvaletilstand. Tilslutningen for skærmen, dens netværkstjenester og applikationer opretholdes, selv når nogle af skærmens komponenter er lukket ned. Skærmen kan vælge at skifte effekttilstande på baggrund af modtagelsen af netværksdata fra fjernenheder på netværket, men skal i øvrigt forblive i dvaletilstand, medmindre fjernenheder på netværket efterspørger tjenester. Bemærk: Fuld netværksforbindelse er ikke begrænset til et specifikt sæt af protokoller. Dette er også kendt som »netværksproxy« som beskrevet i Ecma-393-standarden. 3) Tilstedeværelsessensor: en enhed, der bruges til at konstatere, om der befinder sig et menneske foran eller i området omkring en skærm. Bemærk: En tilstedeværelsessensor bruges typisk til at skifte mellem tændt tilstand og dvaletilstand for en skærm. 4) Touch-teknologi: Giver brugeren mulighed for at interagere med et produkt ved at berøre områder på billedskærmen. 5) Plug-in-modul: En modulopbygget plug-in-enhed, der opfylder en eller flere af følgende funktioner uden udtrykkeligt at have til formål at varetage en generel databehandlingsfunktion: a) Vise billeder, gengive fjernindhold, der streames til enheden, eller på anden måde gengive indhold på skærmen fra lokale eller fjernkilder b) Bearbejde berøringssignaler. Bemærk: Moduler, der omfatter yderligere inputmuligheder, anses ikke for at være plug-in-moduler i denne specifikation.

E) Produktfamilie: en gruppe produktmodeller, der 1) er lavet af samme fabrikant, 2) har samme skærmareal, opløsning og højeste angivne luminans og 3) har samme fælles grunddesign. Produktmodeller i samme familie adskiller sig fra hinanden med hensyn til et eller flere karakteristika eller funktioner. For skærme omfatter acceptable variationer inden for en produktfamilie: 1) Eksternt kabinet 2) Antal og typer af grænseflader 3) Antal og typer af data, netværk eller perifere porte 4) Processor- og hukommelseskapacitet.

F) Repræsentativ model: produktkonfigurationen, der er prøvet med henblik på ENERGY STAR-mærkning, og som skal markedsføres og mærkes som ENERGY STAR.

G) Strømkilde 1) Ekstern strømforsyning: Et eksternt strømforsyningskredsløb, der anvendes til at omforme husholdningsstrøm til jævnstrømsspænding eller til lavere vekselstrømsspænding for at drive et forbrugsgode. 2) Standard-DC (jævnstrøm): En metode til overførsel af jævnstrømsspænding, der er defineret af en velkendt teknologisk standard, som giver mulighed for plug-and-play-interoperabilitet. Bemærk: Typiske eksempler er USB og strøm via ethernet. Som regel omfatter standard-DC (jævnstrøm) både strøm og kommunikation gennem det samme kabel, men dette er f.eks. ikke påkrævet i forbindelse med standarden for 380 V jævnstrøm.

2. Anvendelsesområde

2.1. Omfattede produkter

2.1.1. Produkter, der svarer til definitionen på en skærm som heri angivet, og som får strøm direkte fra et vekselstrømstik, via en ekstern strømforsyning eller via standard-DC (jævnstrøm), kan tildeles ENERGY STAR-mærket med undtagelse af produkterne i afsnit 2.2. Typiske produkter, der vil kunne godkendes i henhold til denne specifikation, omfatter:

i) Monitorer

ii) Monitorer med omskifterfunktioner via tastatur, video og mus

iii) Digitale skilte og

iv) Digitale skilte og monitorer med plug-in-moduler.

2.2. Ikke-omfattede produkter

2.2.1. Produkter, der er omfattet af andre ENERGY STAR-produktspecifikationer, kan ikke mærkes i henhold til denne specifikation, herunder fjernsynsapparater og computere (tynde klienter, tavlecomputere/tablets, bærbare alt-i-en-computere, integrerede desktopcomputere). Listen over nugældende specifikationer findes på http://www.eu-energystar.org/specifications.htm.

2.2.2. Følgende produkter kan ikke opnå mærket i henhold til denne specifikation:

i) Produkter med indbygget tv-tuner

ii) Skærme med integrerede eller udskiftelige batterier, der er udformet til at understøtte den primære drift uden et vekselstrømstik eller ekstern jævnstrøm eller enhedens mobilitet (f.eks. e-bogslæsere, batteridrevne digitale billedrammer)

iii) Produkter, der skal overholde EU's forordninger om medicinsk udstyr, der forhindrer strømstyringsfunktioner og/eller ikke har en strømtilstand, der svarer til definitionen på dvaletilstand.

3. Kvalifikationskriterier

3.1. Betydende ciffer og afrunding

3.1.1. Alle beregninger skal gennemføres med direkte målte (ikke-afrundede) værdier.

3.1.2. Medmindre andet anføres, vurderes overholdelsen af specifikationens krav ved hjælp af direkte målte eller beregnede værdier uden fordele i form af afrunding.

3.1.3. Direkte målte eller beregnede værdier, der rapporteres til Europa-Kommissionen, skal afrundes til nærmeste betydende ciffer som angivet i de tilhørende specifikationskrav.

3.2. Generelle krav til monitorer og digitale skilte

3.2.1. Ekstern strømforsyning: Eksterne strømforsyninger med en enkelt spænding eller flere spændinger skal som minimum opfylde niveau VI-ydelseskravene i International Efficiency Marking Protocol ved prøvning i henhold til Uniform Test Method for Measuring the Energy Consumption of External Power Supplies, bilag Z til 10 CFR, del 430.

i) Eksterne strømforsyninger med en enkelt spænding eller flere spændinger skal (som minimum) omfatte niveau VI-mærkning.

ii) Yderligere oplysninger om mærkningsprotokollen findes på http://www.regulations.gov/#!documentDetail;D=EERE-2008-BT-STD-0005-0218.

3.2.2. Strømstyring:

i) Produkter skal have mindst en strømstyringsfunktion, der er aktiveret som standard, og som kan bruges til automatisk at skifte mellem dvaletilstand og tændt tilstand, enten via en tilsluttet værtsenhed eller internt (f.eks. understøttelse af VESA Display Power Management Signalling (DPMS) aktiveret som standard).

ii) Produkter, der genererer indhold til fremvisning fra en eller flere interne kilder, skal have en sensor eller timer aktiveret som standard, som automatisk sætter enheden i dvale eller slukket tilstand.

iii) For produkter, der har en intern standardforsinkelse, hvorefter produktet skifter fra tændt tilstand til dvaletilstand eller slukket tilstand, skal forsinkelsen angives.

iv) Monitorer skal automatisk gå i dvaletilstand eller slukket tilstand inden for 5 minutter efter at være blevet koblet fra en værtscomputer.

3.2.3. Digitale skilte skal have en faktisk effektfaktor i tændt tilstand på minimum 0,7 ifølge afsnit 5.2.F) i ENERGY STAR-prøvningsmetoden.

3.3. Energikrav til computermonitorer

3.3.1. Det samlede energiforbrug i kWh (TEC) skal beregnes i henhold til ligning 1 på grundlag af målte værdier.

Ligning 1

Beregning af det samlede energiforbrug

ETEC = 8,76 × (0,35 × PON + 0,65 × PSLEEP )

hvor:

— ETEC er det samlede energiforbrug i kWh

— PON er det målte effektforbrug i tændt tilstand i watt

— PSLEEP er det målte effektforbrug i dvaletilstand i watt

— resultatet skal afrundes til nærmeste tiendedel af en kWh med henblik på rapportering.

3.3.2. Det maksimale TEC (ETEC_MAX) i kWh for monitorer skal beregnes i henhold til tabel 1:

Tabel 1

Beregning af det maksimale TEC (ETEC_MAX) for monitorer i kWh

Areal (in2) ETEC Max (kWh) hvor: Adet synlige skærmareal i in2rskærmopløsning i megapixels resultatet skal afrundes til nærmeste tiendedel af en kWh med henblik på rapportering A < 130 (6,13 × r) + (0,06 × A) + 9 130 ≤ A < 150 (6,13 × r) + (0,69 × A) – 72,38 150 ≤ A < 180 (6,13 × r) + (0,21 × A) – 0,50 180 ≤ A < 200 (6,13 × r) + (0,05 × A) + 28 200 ≤ A < 230 (6,13 × r) + (0,03 × A) + 31,33 230 ≤ A < 280 (6,13 × r) + (0,2 × A) – 7 280 ≤ A < 300 (6,13 × r) + 49 300 ≤ A < 500 (6,13 × r) + (0,2 × A) – 11 A ≥ 500 (6,13 × r) + 89

3.3.3. For alle monitorer skal det beregnede TEC (ETEC) i kWh være mindre end eller lig med det beregnede maksimale TEC (ETEC_MAX) med de gældende tillæg og justeringer (som højst må anvendes én gang) i henhold til ligning 2.

Ligning 2

Krav til samlet energiforbrug for monitorer

ETEC ≤ (ETEC_MAX + EEP + EABC + EN + EOS + ET ) × effAC_DC

hvor:

— ETEC er TEC i kWh beregnet i henhold til ligning 1

— ETEC_MAX er kravet til maksimalt TEC i kWh beregnet i henhold til tabel 1

— EEP er tillægget for højtydende skærm i kWh i henhold til afsnit 3.3.4

— EABC er tillægget for automatisk lysstyrkeregulering i kWh i henhold til ligning 4

— EN er tillægget for fuld netværksforbindelse i kWh i henhold til tabel 3

— EOS er tillægget for tilstedeværelsessensor i kWh i henhold til tabel 4

— ET er tillægget for touch-teknologi i kWh i henhold til ligning 5, og

— effAC_DC er standardjusteringen for tab ved omdannelse mellem vekselstrøm og jævnstrøm, der finder sted ved den enhed, der leverer strøm til skærmen, og er 1,0 for skærme til vekselstrøm og 0,85 for skærme til standard-DC (jævnstrøm).

3.3.4. For monitorer, der opfylder nedenstående krav til højtydende skærme, skal kun ét af følgende tillæg i tabel 2 anvendes i ligning 2:

i) Et kontrastforhold på mindst 60:1 målt ved en horisontal synsvinkel på mindst 85° fra vinkelret på en flad skærm og mindst 83° fra vinkelret på en buet skærm, med eller uden dækglas over skærmen

ii) en standardopløsning, der er større end eller lig med 2,3 megapixels

iii) et farvespektrum, der er større end eller lig med 32,9 % af CIE LUV.

Tabel 2

Beregning af energitillægget for højtydende skærme

Kriterier for farvespektret EEP (kWh) hvor: ETEC_MAX er kravet til maksimalt TEC i kWh r = skærmopløsning i megapixels Farveunderstøttelsen er 32,9 % af CIE LUV eller derover. Farveunderstøttelsen er 38,4 % af CIE LUV eller derover. 0,65 × (ETEC_MAX – 6,13 × r)

Bemærk: En model, der understøtter mere end 99 % af sRGB-farvespektret, svarer til 32,9 % af CIE LUV, og en model, der understøtter mere end 99 % af Adobe RGB, svarer til 38,4 % af CIE LUV.

3.3.5. For monitorer med automatisk lysstyrkeregulering aktiveret som standard tillægges et ekstra energiforbrug (EABC) som beregnet i henhold til ligning 4 til ETEC_MAX i ligning 2, hvis strømreduktionen i tændt tilstand (RABC) som beregnet i henhold til ligning 3 er større end eller lig med 20 %.

Ligning 3

Beregning af reduktion i tændt tilstand for skærme med automatisk lysstyrkeregulering aktiveret som standard

hvor:

— RABC er strømreduktionen i tændt tilstand som følge af den automatiske lysstyrkeregulering målt i procent

— P300 er strømforbruget i tændt tilstand i watt målt ved et omgivende lysniveau på 300 lux i henhold til afsnit 6.4 i prøvningsmetoden

— P12 er strømforbruget i tændt tilstand i watt målt ved et omgivende lysniveau på 12 lux i henhold til afsnit 6.4 i prøvningsmetoden.

Ligning 4

Energitillæg for automatisk lysstyrkeregulering (EABC) for monitorer

EABC = 0,05 × ETEC_MAX

hvor:

— EABC er energitillægget for automatisk lysstyrkeregulering i kWh

— ETEC_MAX er det maksimale TEC i kWh i henhold til tabel 1.

3.3.6. Produkter med fuld netværksforbindelse som bekræftet i afsnit 6.7 i ENERGY STAR-prøvningsmetoden skal anvende tillægget i tabel 3.

Tabel 3

Energitillæg for fuld netværksforbindelse (EN) for monitorer

EN (kWh)

2,9

3.3.7. Produkter, der er prøvet med en aktiveret tilstedeværelsessensor, skal anvende tillægget i tabel 4.

Tabel 4

Energitillæg for yderligere funktioner (EOS) for monitorer

Type Tillæg (kWh) Tilstedeværelsessensor EOS 1,7

3.3.8. Produkter, der er prøvet med en aktiveret touch-teknologi i tændt tilstand, skal anvende tillægget i ligning 5.

Ligning 5

Energitillæg for touch-teknologi (ET) for monitorer

ET = 0,15 × ETEC_MAX

hvor:

— ET er energitillægget for touch-teknologi i kWh

— ETEC_MAX er det maksimale TEC i kWh i henhold til tabel 1.

3.4. Krav til tændt tilstand for digitale skilte

3.4.1. Det maksimale strømforbrug i tændt tilstand (PON_MAX) i watt skal beregnes i henhold til ligning 6.

Ligning 6

Beregning af det maksimale strømforbrug i tændt tilstand (PON_MAX) for digitale skilte

PON_MAX = (4,0 × 10– 5 ×  3 × A) + 119 × tanh(0,0008 × (A – 200,0) + 0,11) + 6

hvor:

— PON_MAX er det maksimale strømforbrug i tændt tilstand i watt

— A er skærmarealet i kvadrattommer

—  er skærmens maksimale målte luminans udtrykt i candela pr. kvadratmeter som målt i henhold til afsnit 6.2 i prøvningsmetoden

— tanh er den hyperbolske tangensfunktion

— resultatet skal afrundes til nærmeste tiendedel af en watt med henblik på rapportering.

Ligning 7

Effektforbrug i tændt tilstand for digitale skilte

PON ≤ PON_MAX + PABC

hvor:

— PON er strømforbruget i tændt tilstand i watt som målt i henhold til afsnit 6.3 eller 6.4 i prøvningsmetoden

— PON_MAX er det maksimale strømforbrug i tændt tilstand i watt i henhold til ligning 6

— PABC er strømforbruget i tændt tilstand for automatisk lysstyrkeregulering i watt i henhold til ligning 8.

3.4.2. For digitale skilte med automatisk lysstyrkeregulering aktiveret som standard tillægges et ekstra strømforbrug (PABC) som beregnet i henhold til ligning 8 til PON_MAX som beregnet i henhold til ligning 6, hvis strømreduktionen i tændt tilstand (RABC) som beregnet i henhold til ligning 3 er større end eller lig med 20 %.

Ligning 8

Beregning af ekstra strømforbrug i tændt tilstand for digitale skilte med automatisk lysstyrkeregulering aktiveret som standard

PABC = 0,05 × PON_MAX

hvor:

— PABC er det målte strømforbrug i tændt tilstand for automatisk lysstyrkeregulering i watt

— PON_MAX er det maksimale strømforbrug i tændt tilstand i watt.

3.5. Krav til dvaletilstand for digitale skilte

3.5.1. Målt strømforbrug i dvaletilstand (PSLEEP) i watt skal være mindre end eller lig med summen af det maksimale strømforbrug i dvaletilstand (PSLEEP_MAX) og eventuelle tillæg (som højst må anvendes én gang) i henhold til ligning 9.

Ligning 9

Effektforbrug i dvaletilstand for digitale skilte

hvor:

— PSLEEP er det målte effektforbrug i dvaletilstand i watt

— PSLEEP_MAX er det maksimale strømforbrug i dvaletilstand i watt i henhold til tabel 5

— PN er tillægget for fuld netværksforbindelse i watt i henhold til tabel 6

— POS er tillægget for tilstedeværelsessensor i watt i henhold til tabel 7

— PT er tillægget for touch-teknologi i watt i henhold til tabel 7.

Tabel 5

Maksimalt effektforbrug i dvaletilstand (PSLEEP_MAX) for digitale skilte

PSLEEP_MAX

(watt)

0,5

3.5.2. Produkter med fuld netværksforbindelse som bekræftet i afsnit 6.7 i ENERGY STAR-prøvningsmetoden skal anvende tillægget i tabel 6.

Tabel 6

Tillæg for fuld netværksforbindelse for digitale skilte

PN

(watt)

3,0

3.5.3. Produkter, der er prøvet med en aktiveret tilstedeværelsessensor eller touch-teknologi i dvaletilstand, skal anvende tillæggene i tabel 7.

Tabel 7

Tillæg for effektforbruget ved yderligere funktioner i dvaletilstand for digitale skilte

Type Skærmstørrelse (tommer) Tillæg (watt) Tilstedeværelsessensor POS Alle 0,3 Touch-funktioner PT (kun for digitale skilte med en skærmstørrelse på mere end 30 tommer) ≤ 30 0,0 > 30 1,5

3.6. Krav til slukket tilstand for alle skærme

3.6.1. Der stilles ikke krav om, at et produkt har en slukket tilstand, for at det kan mærkes. For produkter, der har en slukket tilstand, skal strømforbruget i slukket tilstand (POFF) være mindre end eller lig med det maksimale strømforbrug i slukket tilstand (POFF_MAX) i tabel 8.

Tabel 8

Maksimalt strømforbrug i slukket tilstand (POFF_MAX)

POFF_MAX

(watt)

0,5

3.7. Rapporteringskrav vedrørende luminans

3.7.1. Den maksimale angivne og maksimale målte luminans skal rapporteres for alle produkter. Luminans ved levering skal rapporteres for alle produkter undtagen produkter, hvor automatisk lysstyrkeregulering er aktiveret som standard.

4. Krav til prøvningen

4.1. Prøvningsmetoder

4.1.1. Nedenstående prøvningsmetoder i tabel 9 anvendes til at afgøre, hvorvidt produkter kan tildeles ENERGY STAR-mærket.

Tabel 9

ENERGY STAR-prøvningsmetoder

Produkttype Prøvningsmetode Alle produkttyper og skærmstørrelser ENERGY STAR's prøvningsmetode til beregning af skærmes energi Højtydende skærme International Committee for Display Metrology (ICDM) Information Display Measurements Standard — Version 1.03 Skærme, der gør brug af fuld netværksforbindelse CEA-2037-A, Determination of Television Set Power Consumption

4.2. Krav til antallet af prøvningsenheder

4.2.1. En enhed af en repræsentativ model som defineret i afsnit 1 skal udvælges til prøvning.

4.2.2. Med henblik på mærkning af en produktfamilie skal den produktkonfiguration, der repræsenterer det største mulige effektforbrug i hver produktkategori inden for produktfamilien, anses for den repræsentative model.

5. Brugergrænseflade

5.1. Fabrikanterne tilskyndes til at designe produkterne i overensstemmelse med brugergrænsefladestandarden IEEE P1621: Standard for User Interface Elements in Power Control of Electronic Devices Employed in Office/Consumer Environments. Yderligere oplysninger kan fås på http://energy.lbl.gov/controls/.

6. Ikrafttrædelsesdato

6.1. Ikrafttrædelsesdato: Ikrafttrædelsesdatoen for denne version 7.0 af ENERGY STAR-specifikation for skærme defineres som ikrafttrædelsesdatoen for aftalen. For at blive godkendt til ENERGY STAR-mærket skal en produktmodel opfylde den ENERGY STAR-specifikation, der er gældende på produktionstidspunktet. Fremstillingsdatoen er specifik for hver enkelt enhed, og det er den dato, hvor en enhed anses for at være færdigsamlet.

6.2. Kommende revisioner af specifikationerne: Europa-Kommissionen forbeholder sig ret til at ændre disse specifikationer, såfremt teknologiske ændringer og/eller ændringer på markedet måtte påvirke specifikationernes gavn for forbrugerne, erhvervslivet eller miljøet. I overensstemmelse med den nuværende politik udarbejdes ændringer gennem drøftelser med de relevante parter. Hvis der foretages en revision af en specifikation, skal man være opmærksom på, at ENERGY STAR-mærkningen ikke automatisk tildeles for en models levetid.

7. Overvejelser vedrørende fremtidige revisioner

7.1. Effektgrænse (jævnstrøm) for tændt tilstand: EPA og Europa-Kommissionen overvejer et særskilt maksimalt strømforbrug i tændt tilstand for produkter til standard-DC (jævnstrøm), der ikke omfatter en beregning af omdannelsen mellem vekselstrøm og jævnstrøm. EPA og Europa-Kommissionen forventer, at disse produkter vil opnå en større popularitet på markedet som følge af den seneste USB-standard og ser frem til at modtage yderligere direkte data vedrørende prøvning af produkter til jævnstrøm.

ENDELIG PRØVNINGSMETODE FOR SKÆRME

Rev. sep. 2015

1. Oversigt

Følgende prøvningsmetode skal benyttes til at fastslå, hvorvidt et produkt overholder kravene i ENERGY STAR-specifikationen for skærme.

2. Anvendelsesområde

Følgende prøvningsmetode gælder for alle produkter, der kan mærkes i henhold til ENERGY STAR-produktspecifikationen for skærme.

3. Definitioner

Medmindre andet angives, er alle betegnelser, der anvendes i dette dokument, i overensstemmelse med definitionerne i ENERGY STAR-specifikationen for skærme.

A) Værtsmaskine: Den maskine eller enhed, der anvendes som kilden til video-/audiosignalet til prøvning af skærme. Det kan være en computer eller en anden enhed, der kan levere et videosignal.

4. Prøveopstilling

A) Prøveopstilling og instrumentering: Prøveopstillingen og instrumenteringen i alle dele af denne prøvning skal være i overensstemmelse med kravene i Den Internationale Elektrotekniske Kommissions (IEC) standard 62301:2011, »Household electrical appliances — Measurement of standby power«, afsnit 4, »General Conditions Measurements«, medmindre andet er angivet i dette dokument. Hvis der er modstrid mellem kravene, har ENERGY STAR-prøvningsmetoden forrang.

B) Indgangseffekt, vekselstrøm: Produkter, der kan forsynes med strøm fra et vekselstrømstik, skal være tilsluttet en spændingskilde, der passer til det påtænkte marked som angivet i tabel 10. Hvis produktet leveres med ekstern strømforsyning, skal denne først anvendes til at tilslutte produktet til den angivne spændingskilde. Tabel 10 Krav til indgangseffekt for produkter Marked Spænding Spændingstolerance Maksimal samlet harmonisk forvrængning Frekvens Frekvenstolerance Nordamerika, Taiwan 115 V vekselstrøm +/– 1,0 % 5,0 % 60 Hz +/– 1,0 % Europa, Australien, New Zealand 230 V vekselstrøm +/– 1,0 % 5,0 % 50 Hz +/– 1,0 % Japan 100 V vekselstrøm +/– 1,0 % 5,0 % 50 eller 60 Hz +/– 1,0 %

C) Indgangseffekt, jævnstrøm: 1) Produkterne kan prøves med en jævnstrømskilde (f.eks. via et netværk eller en dataforbindelse), hvis jævnstrømskilden er den eneste tilgængelige strømkilde for produktet (dvs. hvis produktet ikke leveres med et vekselstrømsstik eller en ekstern strømforsyning). 2) Produkter med jævnstrømsspænding skal installeres og forsynes med strøm efter fabrikantens anvisninger ved hjælp af en port med samtlige specifikationer, der anbefales til skærmen (f.eks. Universal Serial Bus (USB) 3.1, hvis tilgængelig, selv om den er bagudkompatibel med USB 2.0). 3) Strømmålingen skal foretages mellem jævnstrømskilden (f.eks. værtsmaskinen) og det kabel, der leveres med produktet, og omfatte tab, der skyldes det leverede kabel. Såfremt produktet ikke leveres med et kabel, kan et kabel på mellem 2 og 6 fod anvendes i stedet for. Modstanden i det kabel, der anvendes til at forbinde skærmen med målingspunktet, skal måles og rapporteres. Bemærk: Den målte modstand i jævnstrømskabler omfatter summen af modstanden i både forsyningsspændingsledningen (jævnstrøm) og jordledningen. 4) Der kan anvendes et splejset kabel mellem det leverede kabel og jævnstrømskilden til tilslutning af strømmåleren. Hvis denne metode følges, skal følgende krav være overholdt: a) Det splejsede kabel skal anvendes sammen med det leverede kabel som angivet i afsnit 4.C)3). b) Det splejsede kabel skal tilsluttes mellem jævnstrømskilden og det leverede kabel. c) Det splejsede må ikke være længere end 1 fod. d) Til måling af spænding skal den samlede modstand for de kabler, der anvendes mellem spændingsmålingen og det leverede kabel være mindre end 50 mΩ. Dette gør sig kun gældende for spændingsførende kabler. Bemærk: Spændingen og strømmen skal ikke nødvendigvis måles på samme sted, så længe spændingen måles inden for 50 mΩ fra det leverede kabel. e) Den nuværende måling kan foretages på enten jordledningen eller forsyningsspændingsledningen (jævnstrøm). f) Figur 1 viser et eksempel på en opstilling med et splejset kabel, hvor en skærm med USB 2.0 er tilsluttet værtsmaskinen. Figur 1 Eksempel på opstilling med et splejset USB 2.0-kabel Tekst af billedet Spliced USB 2.0 Cable (≼ 1′) Shipped Cable ≼ 50 milli-ohms Data Lines Power & Ground Lines Display Host Machine Power Meter

D) Omgivende temperatur: Den omgivende temperatur skal ligge inden for 23 °C ± 5 °C.

E) Relativ fugtighed: Den relative fugtighed skal ligge mellem 10 % og 80 %.

F) Opstilling af prøvningsenheden: 1) Alle fire hjørner af forsiden af prøvningsenheden skal være placeret i samme afstand fra et lodret referenceplan (f.eks. væggen). 2) De to nederste hjørner af forsiden af prøvningsenheden skal være placeret i samme afstand fra et vandret referenceplan (f.eks. gulvet).

G) Lyskilde til prøvning af tændt tilstand: 1) Lampetype: a) Halogenlampe med koldlysreflektor (standardspektrum). Lampen må ikke svare til definitionen af »Modified spectrum« som defineret i 10 CFR 430.2 — Definitions (1). b) Opgivet lysstyrke: 980 ± 5 % lumen. 2) Opstilling af lyskilde til prøvning af produkter med automatisk lysstyrkeregulering aktiveret som standard: a) Der må ikke være forhindringer mellem lampen og prøvningsenhedens automatiske lysstyrkereguleringssensor (f.eks. diffuserende elementer, matterede lampeskærme). b) Lampens midte skal være placeret i en afstand af 5 fod fra midten af den automatiske lysstyrkereguleringssensor. c) Lampens midte skal være placeret i en vandret vinkel på 0° i forhold til midten af prøvningsenhedens automatiske lysstyrkereguleringssensor. d) Lampens midte skal være placeret i en højde, der svarer til midten af prøvningsenhedens automatiske lysstyrkereguleringssensor i forhold til gulvet (dvs. at lyskilden skal være placeret i en lodret vinkel på 0° i forhold til midten af prøvningsenhedens automatiske lysstyrkereguleringssensor). e) Ingen overflader (dvs. gulv, loft og væg) i prøvningslokalet må befinde sig inden for 2 fod af midten af prøvningsenhedens automatiske lysstyrkereguleringssensor. f) Illuminansværdierne skal fastlægges ved at ændre lampens indgangsspænding. g) Figur 2 og figur 3 indeholder mere information om prøvningsenheden og opstilling af lyskilder. Figur 2 Prøvningsopstilling — set ovenfra Tekst af billedet UUT D2 ≽ 2′ D4 ≽ 2′ D3 ≽ 2′ D1 ≽ 2′ 90° 5′ Illuminance meter Light Sensor Voltage Regulator 980 ± 5 % Lumens Flood Reflector Lamp Room Surface (wall) Vertical Reference Plane Bemærkninger: — D1 = D2 for så vidt angår det lodrette referenceplan — D1 og D2 angiver, at hjørnerne af forsiden af prøvningsenheden skal være placeret mindst 2 fod fra det lodrette referenceplan — D3 og D4 angiver, at midten af lyssensoren skal være placeret mindst 2 fod fra lokalets vægge Figur 3 Prøvningsopstilling — set fra siden Tekst af billedet H1 H2 H3 ≽ 2′ H4 ≽ 2′ D2 ≽ 2′ D1 ≽ 2′ 5′ 90° 90° Vertical Reference Plane 980 ± 5 % Lumens Flood Reflector Lamp Voltage Regulator Floor Illuminance Meter Light Sensor UUT Ceiling Bemærkninger: — D1 = D2 for så vidt angår det lodrette referenceplan — D1 og D2 angiver, at hjørnerne af forsiden af prøvningsenheden skal være placeret mindst 2 fod fra det lodrette referenceplan — Illuminansmeteret skal fjernes i forbindelse med effektmålinger, efter den ønskede illuminans er opnået — H1 = H2 i forhold til det vandrette referenceplan (f.eks. gulvet) — H3 og H4 angiver, at midten af lyssensoren skal være placeret mindst 2 fod fra gulvet og 2 fod fra loftet — Illuminansmeteret skal fjernes i forbindelse med effektmålinger, efter den ønskede illuminans er opnået

H) Strømmåler: Strømmåleren skal have følgende karakteristika: 1) Amplitudeforhold: a) et tilgængeligt amplitudeforhold på 3 eller derover ved områdets nominelle værdi og b) en nedre grænse for strømområdet på 10 mA eller derunder. 2) Minimal frekvensrespons: 3,0 kHz 3) Minimumopløsning: a) 0,01 W for målingsværdier på 10 W og derunder b) 0,1 W for målingsværdier fra 10 W til 100 W c) 1,0 W for målingsværdier over 100 W.

I) Luminans- og illuminansmetre: 1) Måling af luminans skal ske ved hjælp af enten a) en måler med kontakt b) en kontaktløs måler. 2) Alle luminansmetre og illuminansmetre skal have en præcision på ± 2 % (± 2 cifre) i forhold til den værdi, der vises på den digitale skærm. 3) Kontaktløse luminansmetre skal have en acceptvinkel på 3 grader eller derunder. En målers samlede præcision beregnes ved at tage (±) den absolutte sum af 2 % af målingen og en tocifret tolerance i forhold til den viste værdis mindst betydningsfulde ciffer. Hvis illuminansmeteret f.eks. viser »200,0«, når den måler en skærms lysstyrke til 200 nit, ville 2 % af 200 nit være 4,0 nit. Det mindst betydningsfulde ciffer ville være 0,1 nit. En »tocifret« tolerance ville være 0,2 nit. Den viste værdi ville således være 200 ± 4,2 nit (4 nit + 0,2 nit). Præcisionen gør sig kun gældende for illuminansmeteret og skal ikke tages i betragtning som tolerance i forbindelse med lysmålinger i praksis.

J) Målepræcision: 1) Effektmålinger på 0,5 W eller derover skal foretages med en usikkerhed på højst 2 % ved et 95 % konfidensinterval. 2) Effektmålinger på mindre end 0,5 W skal foretages med en usikkerhed på højst 0,01 W ved et 95 % konfidensinterval. 3) Alle værdier for omgivende lys (målt i lux) skal måles ved placeringen af den automatiske lysstyrkereguleringssensor på prøvningsenheden, hvor der strømmer lys direkte ind i sensoren, og hvor hovedmenuen fra prøvningssignalet fra IEC 62087:2011, »Methods of measurement for the power consumption of audio, video and related equipment« vises på produktet. Ved produkter, der ikke er kompatible med IEC-formatet for prøvningssignaler, skal lysværdierne måles, mens prøvningssignalet fra Video Electronics Standard Associations (VESA) Flat Panel Display Measurements Standard version 2.0 (FPDM2) FK vises på produktet. 4) Værdier for omgivende lys skal måles inden for følgende tolerancer: a) ved 12 lux skal det omgivende lys være inden for ± 1,0 lux, og b) ved 300 lux skal det omgivende lys være inden for ± 9,0 lux.

5. Gennemførelse af prøvningen

5.1. Vejledning til effektmålinger

A) Prøvning ved fabrikkens standardindstilling: Ved effektmåling skal produktet være i dets tilstand ved levering under hele prøvningen af dvaletilstand og tændt tilstand, og alle funktioner, som brugeren kan konfigurere, skal svare til fabrikkens standardindstilling, medmindre andet angives i denne prøvningsmetode. 1) Justeringer af billedniveauet skal foretages efter instruktionerne i denne prøvningsmetode. 2) For produkter med tvungen startmenu, der kræver indstilling af billedet ved første ibrugtagning, udføres prøvningen med standardindstilling eller indstilling til hjemmebrug. Er der ingen standardindstilling eller tilsvarende, vælges den indstilling, som fabrikanten anbefaler, til prøvning. Den valgte indstilling skal registreres i prøvningsrapporten. For produkter uden tvungen startmenu udføres prøvningen med standardindstillingen for billedet.

B) Point of Deployment-moduler (POD): Valgfrie POD-moduler skal ikke installeres.

C) Plug-in-moduler: Valgfrie plug-in-moduler skal fjernes fra skærmen, såfremt skærmen kan prøves i henhold til prøvningsmetoden, uden at modulet er installeret.

D) Dvaletilstand med flere funktioner: Hvis produktet giver mulighed for flere funktioner i dvaletilstand (f.eks. hurtig start) eller flere muligheder for aktivering af dvaletilstand, skal effekten ved alle dvaletilstande måles og registreres. Al prøvning af dvaletilstand skal ske i henhold til afsnit 6.5.

5.2. Betingelser for effektmåling

A) Effektmåling: 1) Effektmålinger skal foretages på et sted mellem strømkilden og prøvningsenheden. Ingen nødstrømforsyningsenheder må være tilsluttet mellem effektmåleren og prøvningsenheden. Effektmåleren skal blive siddende, indtil alle effektdata i tændt tilstand, dvaletilstand og slukket tilstand er registreret fuldt ud. 2) Effektmålinger skal registreres i watt som direkte målte (ikke-afrundede) værdier i et interval, der er større end eller lig med 1 registrering pr. sekund. 3) Effektmålinger skal registreres, når spændingsmålingerne er blevet stabile inden for en udsvingsmargen på 1 %.

B) Mørkekammerforhold: 1) Medmindre andet angives, skal den målte illuminans ved prøvningsenhedens skærm, når prøvningsenheden er i slukket tilstand, være mindre end eller lig med 1,0 lux. Hvis prøvningsenheden ikke har en slukket tilstand, skal illuminansen måles ved prøvningsenhedens skærm, når prøvningsenhedens strømforsyningskabel er frakoblet.

C) Konfiguration og kontrol af prøvningsenheden: 1) Periferiudstyr og netværksforbindelser: a) Eksternt periferiudstyr (f.eks. mus, tastatur, eksternt harddiskdrev (HDD) osv.) skal ikke være forbundet til prøvningsenhedens USB-porte eller øvrige dataporte. b) Brokobling: Hvis prøvningsenheden understøtter brokobling i henhold til definitionen i afsnit 1 i version 7.0 af ENERGY STAR-specifikationen for skærme, skal der etableres en brokobling mellem prøvningsenheden og værtsmaskinen. Forbindelsen skal etableres i følgende prioriteringsrækkefølge. Der skal kun etableres én forbindelse, og den skal opretholdes under hele afprøvningen. i) Thunderbolt ii) USB iii) Firewire (IEEE 1394) iv) Andre Bemærk: Eksempler på brokoblinger for skærme kan omfatte: 1. Tilfælde, hvor skærmen konverterer data mellem to forskellige typer af porte (f.eks. Thunderbolt og Ethernet). Dette kan gøre det muligt for en enhed at anvende Thunderbolt som en Ethernet-forbindelse eller omvendt. 2. Et USB-tastatur eller -mus forbindes til et andet system (f.eks. en værtsmaskine) gennem skærmen ved hjælp af en USB-fordeler. c) Netværk: Hvis prøvningsenheden har en netværksfunktion (dvs. at den har evnen til at få tildelt en IP-adresse ved konfiguration og tilslutning til et netværk), skal netværksfunktionen aktiveres, og prøvningsenheden skal tilsluttes et aktivt fysisk netværk (f.eks. wi-fi, Ethernet). Det fysiske netværk skal understøtte den højeste og laveste datatransmissionshastighed for prøvningsenhedens netværksfunktion. En aktiv forbindelse defineres som en direkte fysisk forbindelse gennem netværksprotokollens fysiske lag. Ved Ethernet skal forbindelsen etableres via et standardiseret Cat 5e-kabel eller et bedre Ethernet-kabel til en Ethernet-switch eller -router. Ved wi-fi skal enheden tilsluttes og prøves i nærheden af et trådløst adgangspunkt. Testeren skal konfigurere protokollens adresselag under hensyntagen til følgende: i) Internetprotokol (IP) v4 og IPv6 har naboopdagelse og vil generelt automatisk konfigurere en begrænset forbindelse, der ikke kan routes. ii) IP kan konfigureres manuelt eller ved hjælp af Dynamic Host Configuration Protocol (DHCP) med en adresse i 192.168.1.x i Network Address Translation-adresseområdet (NAT), hvis prøvningsenheden ikke opfører sig normalt, når autoIP anvendes. Netværket skal konfigureres til at understøtte NAT-adresseområdet og/eller autoIP. iii) Prøvningsenheden skal opretholde denne aktive forbindelse til netværket under hele prøvningen, medmindre andet angives i denne prøvningsmetode, undtagen eventuelle korte pauser (f.eks. når der skiftes mellem transmissionshastighederne). Hvis prøvningsenheden er udstyret med en funktion, der tillader den at etablere forbindelse til flere netværk, skal der kun etableres én forbindelse i henhold til følgende prioriteringsrækkefølge: a) Wi-fi (Institution of Electrical and Electronics Engineers — IEEE 802.11- 2007 (2)) b) Ethernet (IEEE 802.3). Hvis prøvningsenheden understøtter Energy Efficient Ethernet (IEEE 802.3az-2010 (3)), skal den tilsluttes en enhed, der også understøtter IEEE 802.3az c) Thunderbolt d) USB e) Firewire (IEEE 1394) f) Andre d) Berøringsfølsomme skærme: Hvis prøvningsenheden har en berøringsfølsom skærm, der kræver en særskilt dataforbindelse, skal denne funktion indstilles i henhold til fabrikantens anvisninger, hvilket omfatter forbindelser til værtsmaskinen og installation af softwaredrivere. e) Hvis prøvningsenheden har en enkelt forbindelse, der kan udføre flere funktioner (f.eks. vedrørende brokobling, netværk og/eller berøringsfølsom skærm), kan en enkelt stikforbindelse anvendes til at opnå disse funktioner, såfremt der er tale om den højst prioriterede forbindelse, som prøvningsenheden understøtter for hver enkelt funktion. f) Såfremt prøvningsenheden ikke har data- eller netværksfunktioner, skal prøvningsenheden prøves i dens tilstand ved levering. g) Indstillingen for indbyggede højttalere og andre produktkarakteristika og -funktioner, der ikke er omfattet specifikt af ENERGY STAR-specifikationen eller prøvningsmetoden, skal svare til effektkonfigurationen ved levering. h) Tilgængeligheden af andre funktioner, såsom tilstedeværelsessensor, flash memory-kort/smart-card-læsere, kameragrænseflader, PictBridge, skal registreres. 2) Signalgrænseflade: a) Hvis prøvningsenheden har flere signalgrænseflader, skal den prøves med den først tilgængelige grænseflade fra nedenstående liste: i) Thunderbolt ii) DisplayPort iii) HDMI iv) DVI v) VGA vi) Andre digitale tilslutninger vii) Andre analoge tilslutninger 3) Tilstedeværelsessensor: Hvis prøvningsenheden har en tilstedeværelsessensor, skal prøvningsenheden prøves med tilstedeværelsessensoren i dens konfiguration ved levering. For prøvningsenheder med en tilstedeværelsessensor, som er aktiveret i dens leverede konfiguration: a) skal en person befinde sig i nærheden af tilstedeværelsessensoren under hele opvarmningen, stabiliseringen, luminansprøvningen og prøvningen af den tændte tilstand for at forhindre, at prøvningsenheden skifter til en mere energibesparende tilstand (f.eks. dvaletilstand eller slukket tilstand). Prøvningsenheden skal forblive i tændt tilstand under hele opvarmningsperioden, stabiliseringsperioden, luminansprøvningen og prøvningen af den tændte tilstand b) skal ingen befinde sig i nærheden af tilstedeværelsessensoren under prøvningen af dvaletilstand og slukket tilstand for at forhindre, at prøvningsenheden skifter til en mere energikrævende tilstand (f.eks. tændt tilstand). Prøvningsenheden skal forblive i dvaletilstand eller slukket tilstand under hele prøvningen af henholdsvis dvaletilstand eller slukket tilstand. 4) Retning: Hvis prøvningsenheden kan roteres i vertikale og horisontale retninger, skal den prøves i horisontal retning, hvor den længste dimension er parallel med bordets overflade.

D) Opløsning og opdateringsfrekvens: 1) Skærme med fast opløsning: a) Pixelformatet skal indstilles til den skærmspecifikke (»native«) indstilling som angivet i brugervejledningen. b) For skærme uden katodestrålerør (CRT) skal opdateringsfrekvensen indstilles til 60 Hz, medmindre der er angivet en anden opdateringsfrekvens som standard i brugervejledningen. I så fald anvendes den opdateringsfrekvens, der er angivet som standard. c) For CRT-skærme skal pixelformatet indstilles til den højeste opløsning, der giver en normal funktion ved en opdateringsfrekvens på 75 Hz, som angivet i brugervejledningen. Til prøvningen anvendes typiske industristandarder for timing af pixelformat. Opdateringsfrekvensen skal sættes til 75 Hz.

E) Indgangssignalniveauernes nøjagtighed: Når der anvendes analoge tilslutninger, skal videoindgangssignalerne ligge inden for ± 2 % af referenceniveauerne for hvid og sort. Når der anvendes digitale tilslutninger, skal kilden til videosignalet ikke tilpasses i farven eller ændres af testeren, medmindre dette sker med henblik på at komprimere/forstørre og kode/afkode i forbindelse med transmission som foreskrevet.

F) Faktisk effektfaktor: Programdeltagerne skal rapportere den faktiske effektfaktor for prøvningsenheden ved måling af tændt tilstand. Værdierne for effektfaktoren skal registreres i de samme intervaller, som effektværdien (PON) registreres. Den rapporterede effektfaktor skal angives som et gennemsnit af den samlede varighed af prøvningen af tændt tilstand.

G) Testmateriale: 1) »IEC 62087:2011 Dynamic Broadcast-Content Signal« skal anvendes til prøvning, som fastlagt i IEC 62087:2011, afsnit 11.6, »On (average) mode testing using dynamic broadcast-content video signal«. 2) »VESA FPDM2« skal kun anvendes til produkter, der ikke kan vise »Dynamic Broadcast-Content Signal« fra IEC 62087:2011.

H) Videoindgangssignal: 1) Værtsmaskinen skal generere videoindgangssignalet i skærmens standardopløsning, således at videoens aktive område udfylder hele skærmen. Dette kan betyde, at afspilningssoftwaren må tilpasse videoens billedformat. 2) Billedfrekvensen for videoindgangssignalet bør matche den mest hyppigt anvendte billedfrekvens i den region, hvor produktet sælges (f.eks. anvendes i USA og Japan en billedfrekvens på 60 Hz og i Europa og Australien en billedfrekvens på 50 Hz). 3) Lydindstillingerne på værtsmaskinen skal deaktiveres, således at der ikke produceres lyd sammen med videoindgangssignalet.

6. Prøvningsprocedure for alle produkter

6.1. Initialisering af prøvningsenhed forud for prøvningen

A) Inden prøvningen indledes, skal prøvningsenheden initialiseres på følgende måde: 1) Prøvningsenheden indstilles i henhold til instrukserne i den leverede brugervejledning. 2) Et acceptabelt wattmeter tilsluttes til strømkilden, og prøvningsenheden tilsluttes til wattmeterets strømudgang. 3) Mens prøvningsenheden er slukket, indstilles det omgivende lysniveau således, at skærmens målte illuminans er mindre end 1,0 lux (jf. afsnit 5.2B)). 4) Prøvningsenheden tændes, og der foretages en indledende systemkonfiguration i henhold til vejledningen. 5) Det kontrolleres, at prøvningsenhedens indstillinger svarer til dens konfiguration ved levering, medmindre andet angives i denne prøvningsmetode. 6) Prøvningsenheden varmes op i 20 minutter eller det tidsrum, det tager prøvningsenheden at færdiggøre initialiseringen og blive klar til brug, alt efter hvad der tager længst tid. IEC 62087:2011-formatet for prøvningssignaler, som angivet i afsnit 5.2G)1), skal vises i hele opvarmningsperioden. Skærme, der ikke kan vise IEC 62087:2011-formatet for prøvningssignaler, skal vise VESA FPDM2 L80-prøvningssignalet, som angivet i afsnit 5.2G)2), på skærmen. 7) Indgangsspændingen (vekselstrøm) og frekvens eller indgangsspændingen (jævnstrøm) rapporteres. 8) Omgivelsestemperaturen og den relative fugtighed i prøvningslokalet rapporteres.

6.2. Luminansprøvning

A) Luminansprøvninger skal foretages umiddelbart efter opvarmningen og under mørkekammerforhold. Skærmens illuminans, som måles med prøvningsenheden i slukket tilstand, skal være mindre end eller lig med 1,0 lux.

B) Luminans skal måles vinkelret på skærmens midtpunkt med et luminansmeter i overensstemmelse med meterets brugervejledning.

C) Placeringen af luminansmeteret i forhold til produktets skærm skal være den samme under hele prøvningen.

D) For produkter med automatisk lysstyrkeregulering skal den automatiske lysstyrkeregulering være slået fra, når luminansmålingerne foretages. Kan den automatiske lysstyrkeregulering ikke slås fra, skal luminansmålingerne foretages vinkelret på skærmens midtpunkt, og omgivelseslyssensoren skal modtage en direkte belysning på 300 lux eller mere.

E) Luminansmålinger skal foretages som følger: 1) Det kontrolleres, at prøvningsenheden har den leverede standardværdi for luminans eller indstilling til hjemmebrug. 2) Prøvningsvideosignalet for den specifikke produktklasse vises som beskrevet nedenfor: a) Alle produkter, undtagen produkter, der er omfattet af b): Videosignalet med tre lodrette streger som defineret i IEC 62087:2011, afsnit 11.5.5 (tre hvide (100 %) streger foran en sort (0 %) baggrund). b) Produkter, der ikke kan vise signaler fra IEC 62087:2011: VESA FPDM2 L80-prøvningssignalet for den højeste opløsning, som produktet understøtter. 3) Prøvningsvideosignalet vises i mindst 10 minutter, således at prøvningsenhedens luminans kan stabiliseres. Denne stabiliseringsperiode på 10 minutter kan nedsættes, hvis luminansmålingerne er stabile og højst afviger med 2 % i løbet af et tidsrum på mindst 60 sekunder. 4) Luminansen måles og registreres i standardindstillingen ved levering: LAs-shipped. 5) Prøvningsenhedens lysstyrke- og kontrastniveauer sættes til deres maksimale værdier. 6) Luminansen måles og registreres som LMax_Measured. 7) Den af fabrikanten angivne maksimale luminans LMax_Reported registreres.

F) Kontrastindstillingen skal forblive på det højeste niveau med henblik på den efterfølgende prøvning af tændt tilstand, medmindre andet er angivet.

6.3. Prøvning af tændt tilstand for produkter, der ikke har automatisk lysstyrkeregulering aktiveret som standard

A) Efter luminansprøvningen og forud for effektmålingen i tændt tilstand skal prøvningsenhedens luminans fastsættes i henhold til følgende: 1) For digitale skilte skal produktet prøves med en luminansværdi på 65 % eller mere af den af fabrikanten angivne maksimale luminans (LMax_Reported). Luminansværdierne skal måles i henhold til afsnit 6.2. Luminansværdien LOn skal registreres. 2) For alle andre produkter skal de relevante luminansindstillinger justeres, indtil skærmens luminans er 200 candela pr. kvadratmeter (cd/m2). Hvis prøvningsenheden ikke kan opnå denne luminans, angives produktets luminans som den nærmeste opnåelige værdi. Luminansværdierne skal måles i henhold til afsnit 6.2. Luminansværdien LOn skal rapporteres. Relevante luminansindstillinger er indstillinger, der tilpasser skærmens lysstyrke, men omfatter ikke kontrastindstillinger.

B) For en prøvningsenhed, der kan vise IEC-signaler, skal strømforbruget i tændt tilstand (PON) måles i henhold til IEC 62087:2011, afsnit 11.6.1, »Measurements using dynamic broadcast-content video signal«. For en prøvningsenhed, der kan vise IEC-signaler, skal strømforbruget i tændt tilstand (PON) måles som følger: 1) Det kontrolleres, at prøvningsenheden er blevet initialiseret i henhold til afsnit 6.1. 2) Prøvebilledet VESA FPDM2, A112-2F, SET01K (otte gråtoner fra fuld sort (0 volt) til fuld hvid (0,7 volt)) vises. 3) Det kontrolleres, at indgangssignalniveauerne er i overensstemmelse med VESA Video Signal Standard (VSIS), Version 1.0, Rev. 2.0, af december 2002. 4) Med lysstyrke og kontrast på maksimum kontrolleres det, at den hvide og den næsten hvide gråtone kan skelnes fra hinanden. Om nødvendigt justeres kontrasten, indtil forskellen på den hvide og næsten hvide gråtone kan ses. 5) Prøvebillede VESA FPDM2, A112-2H, L80 (en fuld hvid (0,7 volt) boks, der dækker 80 % af billedfladen) vises. 6) Det kontrolleres, at målingsområdet for luminansen udelukkende befinder sig på den hvide del af prøvebilledet. 7) De relevante luminansindstillinger justeres, indtil luminansen for det hvide område af skærmen er indstillet som beskrevet i afsnit 6.3A). 8) Skærmens luminans (LOn) registreres. 9) Strømforbruget i tændt tilstand (PON) og det samlede pixelformat (antal horisontale × vertikale pixel) registreres. Strømforbruget i tændt tilstand skal måles i løbet af et tidsrum på 10 minutter svarende til prøvningen af det dynamiske udsendelsesindhold (Dynamic Broadcast-Content i IEC 62087:2011.

6.4. Prøvning af tændt tilstand for produkter, der ikke har automatisk lysstyrkeregulering aktiveret som standard

Produktets gennemsnitlige strømforbrug i tændt tilstand skal bestemmes med det dynamiske udsendelsesindhold som defineret i IEC 62087:2011. Hvis produktet ikke kan vise IEC-signalet, skal prøvebilledet VESA FPDM2 L80, som beskrevet i afsnit 6.3B)5), anvendes til alle følgende trin.

A) Prøvningsenheden stabiliseres i 30 minutter. Dette skal ske ved hjælp af tre gentagelser af det 10-minutters IEC-videosignal for det dynamiske udsendelsesindhold.

B) Lyseffekten for den lampe, der anvendes til prøvningen, sættes til 12 lux, målt på omgivelseslyssensoren.

C) Det 10-minutters videosignal for det dynamiske udsendelsesindhold vises. Effektforbruget, P12, måles og registreres i løbet af det 10-minutters videosignal for det dynamiske udsendelsesindhold.

D) Trin 6.4B) og 6.4C) gentages ved et omgivende lysniveau på 300 lux for at måle P300.

E) Den automatiske lysstyrkeregulering slås fra, og strømforbruget i tændt tilstand (PON) måles i henhold til afsnit 6.3. Hvis den automatiske lysstyrkeregulering ikke kan slås fra, foretages effektmålinger som følger: 1) Hvis lysstyrken kan sættes til en fast værdi som fastlagt i afsnit 6.3, skal strømforbruget i tændt tilstand for disse produkter måles i henhold til afsnit 6.3, og omgivelseslyssensoren skal modtage en direkte belysning på 300 lux eller mere. 2) Hvis lysstyrken ikke kan sættes til en fast værdi, skal strømforbruget i tændt tilstand for disse produkter måles i henhold til afsnit 6.3, og omgivelseslyssensoren skal modtage en direkte belysning på 300 lux eller mere, mens der ikke ændres på skærmens lysstyrke.

6.5. Prøvning af dvaletilstand

A) Effektforbruget i dvaletilstand (PSLEEP) skal måles i henhold til IEC 62301:2011, jf. de yderligere vejledninger i afsnit 5.

B) Prøvningen i dvaletilstand skal foretages, mens prøvningsenheden er tilsluttet til værtsmaskinen ligesom ved prøvningen af tændt tilstand. Hvis det er muligt, skal dvaletilstanden aktiveres, ved at værtsmaskinen går i dvale. For en værtscomputer er dvaletilstand defineret i version 6.1 af ENERGY STAR-specifikationen for computere.

C) Hvis produktet har en række dvaletilstande, der kan vælges manuelt, eller hvis produktet kan gå i dvaletilstand på forskellige måder (f.eks. ved hjælp af en fjernkontrolenhed eller ved at værtsmaskinen går i dvale), skal der foretages og registreres målinger i alle dvaletilstande. Hvis produktet automatisk skifter mellem de forskellige dvaletilstande, skal målingstiden være tilstrækkelig lang til, at der opnås et gennemsnit af alle dvaletilstande. Målingen skal stadig opfylde kravene (til f.eks. stabilitet, målingsperiode) i afsnit 5.3 i IEC 62301:2011.

6.6. Prøvning af slukket tilstand

A) For produkter, der har funktionen slukket tilstand: når prøvningen i dvaletilstand er afsluttet, sættes skærmen i slukket tilstand ved brug af den strømafbryder, det er lettest tilgængelig.

B) Strømforbruget i slukket tilstand (POFF) måles i henhold til afsnit 5.3.1 i IEC 62301:2011. Indstillingsmetoden og den nødvendige trinfølge frem til slukket tilstand dokumenteres.

C) Der kan ses bort fra en eventuel kontrolcyklus for indgangssynkroniseringssignal (input synchronizing signal check cycle) under målinger på enheden i slukket tilstand.

6.7. Supplerende prøvninger

A) For produkter med data-/netværksforbindelsesfunktioner eller brokobling skal der, ud over prøvninger foretaget med aktive data-/netværksforbindelsesfunktioner og en etableret brokobling (jf. afsnit 5.2C)1)), foretages prøvning af dvaletilstand med data-/netværksforbindelsesfunktioner slået fra og uden en etableret brokobling i henhold til afsnit 5.2C)1)b) og c).